อัพเดท! ราคาน้ำมัน WTI ขยับขึ้นเช้านี้-รับ ECB ส่งสัญญาณกระตุ้นศก.
อัพเดท! ราคาน้ำมัน WTI ขยับขึ้นเช้านี้-รับ ECB ส่งสัญญาณกระตุ้นศก.
25 ม.ค. 2559

ผู้สื่อข่าวรายงานว่า สัญญาน้ำมันดิบ WTI ส่งมอบเดือนมี.ค.ซึ่งมีการซื้อขายทางระบบอิเล็กทรอนิก ปรับตัวเพิ่มขึ้นในช่วงเช้านี้ เนื่องจากตลาดยังคงขานรับข่าวธนาคารกลางยุโรป (ECB) ที่ส่งสัญญาณว่าจะกระตุ้นเศรษฐกิจเพิ่มเติม โดยเมื่อเวลาประมาณ 09.30 น.ตามเวลาไทยในวันนี้ว่า สัญญาน้ำมันดิบ WTI เดือนมี.ค.ขยับขึ้น 3 เซนต์ แตะที่ 32.22 ดอลลาร์/บาร์เรล
สัญญาน้ำมันดิบ WTI ยังคงได้รับแรงหนุนหลังจากหลังจากนายมาริโอ ดรากี ประธาน ECB เปิดเผยในการแถลงข่าวเมื่อสัปดาห์ที่แล้วว่า ECB จะทำการทบทวนนโยบายการเงินในการประชุมครั้งหน้าในเดือนมี.ค. โดยถ้อยแถลงของนายดรากีเป็นการส่งสัญญาณว่า ECB อาจผ่อนคลายนโยบายมากขึ้น และมีมาตรการกระตุ้นเศรษฐกิจในเดือนมี.ค.
 
 